
VEIKLOS ORGANIZAVIMO SKYRIAUS VADOVO 
PAREIGYBĖS APRAŠYMAS

1. BENDROSIOS NUOSTATOS

0. Šis viešosios įstaigos „Indėlių ir investicijų draudimas“ (toliau – IID) Veiklos organizavimo skyriaus (toliau – VOS) vadovo (toliau – Vadovas) pareigybės aprašymas (toliau – Pareigybės aprašymas) nustato pareigybei keliamus kvalifikacinius reikalavimus, pavaldumo santykius, tikslą, funkcijas, teises ir pareigas bei atsakomybę.
0. Vadovas tiesiogiai pavaldus IID direktoriui.

1. KVALIFIKACINIAI  REIKALAVIMAI

3. Šias pareigas užimantis darbuotojas turi:
3.1. turėti aukštąjį universitetinį socialinių mokslų studijų srities išsilavinimą (privalumas - vadybos, viešojo administravimo ar teisės kryptis);
3.2. turėti ne mažesnę kaip 3 metų vadovaujamo darbo patirtį (vadovaujant padaliniui, projektams ar funkcinei sričiai);
3.3. Gerai mokėti lietuvių kalbą, taip pat  anglų kalbą ne žemesniu kaip B2 lygiu; 
3.4. Mokėti dirbti „Microsoft Office“ programiniu paketu („Word“, „Excel“, „PowerPoint“, „Outlook“);
3.5. turėti ne mažesnę kaip 3 metų darbo patirtį vienoje ar keliose iš šių sričių: personalo valdymo, veiklos organizavimo, procesų valdymo ir (ar) koordinavimo, dokumentų valdymo;
3.6. Išmanyti Lietuvos Respublikos ir Europos Sąjungos teisės aktus, reglamentuojančius VšĮ „Indėlių ir investicijų draudimas“ veiklą, strateginį ir veiklos planavimą, viešąjį administravimą, personalo ir dokumentų valdymą, asmens duomenų apsaugą, ir kitus su pareigybės funkcijomis susijusius teisės aktus;
3.7. Gebėti planuoti, organizuoti ir kontroliuoti skyriaus veiklą, formuoti, telkti ir motyvuoti komandą, ugdyti darbuotojų kompetencijas, skirti užduotis, valdyti veiklos prioritetus ir užtikrinti rezultatų pasiekimą, priimti sprendimus ir prisiimti atsakomybę už jų įgyvendinimą;
3.8. Gebėti analizuoti informaciją, rengti išvadas ir pasiūlymus, sklandžiai dėstyti mintis raštu ir žodžiu, turėti gerus bendravimo ir bendradarbiavimo įgūdžius, gebėti dirbti dinamiškoje aplinkoje ir laikytis nustatytų terminų;
3.9. gebėti valdyti veiklos ir procesų rizikas, taikyti vidaus kontrolės priemones, inicijuoti pokyčius ir koordinuoti kelių sričių projektus.

1. PAREIGYBĖS TIKSLAS

4. Vadovas, vadovaudamasis Lietuvos Respublikos ir IID vidaus teisės aktais, užtikrina efektyvų VOS darbą ir koordinuoja IID strateginio planavimo, personalo valdymo, komunikacijos, bendrųjų reikalų, turto, viešųjų pirkimų, dokumentų valdymo ir informacinių technologijų procesus.

1. PAGRINDINĖS FUNKCIJOS

5.  VOS vadovas atlieka šias funkcijas:
5.1. organizuoja ir koordinuoja Skyriaus veiklą, nustato veiklos prioritetus, paskirsto užduotis darbuotojams, kontroliuoja jų vykdymą ir atsako už Skyriaus veiklos rezultatus, teikia IID direktoriui pasiūlymus dėl Skyriaus struktūros, darbuotojų poreikio, kompetencijų ugdymo;
5.2. administraciniais ir personalo valdymo klausimais organizuoja tiesiogiai pavaldaus apskaitos specialisto darbą, o finansinės apskaitos funkcijų vykdymo klausimais bendradarbiauja su vyriausiuoju finansininku ir užtikrina, kad nebūtų teikiami su jo funkciniais nurodymais prieštaraujantys pavedimai;
5.3. koordinuoja IID strateginių veiklos planų rengimą, derinimą, įgyvendinimo stebėseną ir veiklos peržiūras, teikia IID direktoriui pasiūlymus dėl veiklos efektyvumo ir išteklių panaudojimo;
5.4. organizuoja ir koordinuoja IID personalo valdymo procesus, įskaitant darbuotojų atranką, darbo santykių administravimą, pareigybių ir organizacinės struktūros valdymą, darbo apmokėjimo ir motyvavimo sistemą, darbuotojų mokymą ir kitus personalo valdymo procesus;
5.5. užtikrina personalo valdymo procesų ir darbo organizavimo atitiktį teisės aktų bei IID vidaus teisės aktų reikalavimams ir konsultuoja vadovus bei darbuotojus personalo valdymo klausimais;
5.6. koordinuoja IID informacinių technologijų infrastruktūros ir informacinių sistemų veikimą, priežiūrą ir plėtrą, bendradarbiavimą su išoriniais IT paslaugų teikėjais bei IT sprendimų atitiktį IID veiklos poreikiams;
5.7. AIRVS nustatyta tvarka koordinuoja VOS kompetencijai priskirtų techninių informacijos saugos ir veiklos tęstinumo priemonių įgyvendinimą, bendradarbiauja su IT saugos įgaliotiniu ir kontroliuoja IT vyriausiajam ekspertui priskirtų užduočių vykdymą;
5.8. koordinuoja IID vidinės ir išorinės komunikacijos procesus, visuomenės informavimą, komunikacijos kanalų veiklą, renginius ir bendradarbiavimą su žiniasklaida bei kitomis suinteresuotomis šalimis; 
5.9. organizuoja ir koordinuoja IID tarybos, darbo grupių, posėdžių ir kitų susitikimų organizavimo, jų dokumentavimo bei priimtų sprendimų įgyvendinimo stebėsenos procesus;
5.10. koordinuoja IID darbuotojų saugos ir sveikatos, higienos bei priešgaisrinės saugos reikalavimų įgyvendinimą, kontroliuoja veiklos koordinatoriaus ir išorės paslaugų teikėjų atliekamų funkcijų vykdymą;
5.11. organizuoja ir koordinuoja IID turto poreikio planavimą, įsigijimą, fizinę priežiūrą, perdavimą naudotis, grąžinimą, atnaujinimą ir nurašymą bei užtikrina reikalingos informacijos pateikimą turto apskaitai bei racionalų turto naudojimą; 
5.12. organizuoja ir koordinuoja IID viešųjų pirkimų planavimo, vykdymo ir kontrolės procesus, prižiūri viešųjų pirkimų specialisto veiklą, užtikrina pirkimų proceso atitiktį teisės aktų reikalavimams ir teikia pasiūlymus dėl jo tobulinimo; 
5.13. organizuoja ir kontroliuoja IID dokumentų valdymo, korespondencijos administravimo, dokumentų archyvavimo ir naikinimo procesus, koordinuodamas veiklos koordinatoriaus vykdomą kasdienį dokumentų valdymą ir personalo bei DVS specialisto atliekamą DVS teisių bei procesų administravimą;
5.14. pagal kompetenciją identifikuoja ir vertina su Skyriaus veikla susijusias rizikas, organizuoja pirminį jų vertinimą pagal IID nustatytą metodiką, teikia ARVS rizikų vertinimui reikalingą informaciją, užtikrina patvirtintų rizikų valdymo priemonių įgyvendinimą ir stebėseną;
5.15. organizuoja Skyriaus kompetencijai priskirtų vidaus teisės aktų rengimą, peržiūrą ir atnaujinimą bei teikia pasiūlymus dėl Skyriaus administruojamų procesų tobulinimo;
5.16. užtikrina informacijos, duomenų, ataskaitų ir kitų dokumentų, reikalingų IID vadovybei, veiklos planavimui, biudžeto rengimui ir kitoms suinteresuotoms šalims, parengimą ir pateikimą pagal Skyriaus kompetenciją;
5.17. užtikrina Skyriaus veikloje tvarkomos konfidencialios informacijos, asmens duomenų ir kitos saugomos informacijos tinkamą tvarkymą ir apsaugą;
5.18. atlieka teisės aktuose nustatytas už įslaptintos informacijos apsaugą atsakingo asmens funkcijas personalo patikimumo užtikrinimo ir įslaptintos informacijos administravimo srityse;
5.19. vykdo kitus IID direktoriaus pavedimus, susijusius su Skyriaus ir pareigybės veiklos sritimis.

1. PAREIGOS IR ATSAKOMYBĖ

6. VOS vadovas privalo:
6.1.  vykdydamas funkcijas, laikytis įstatymuose, kituose teisės aktuose, vidiniuose dokumentuose nustatytos tvarkos;
6.2. derinti priimamus sprendimus su tiesioginiu vadovu ir kitais suinteresuotais padaliniais, jeigu sprendimai yra susiję šių padalinių veikla;
6.3.  užtikrinti VOS veikloje naudojamų duomenų apsaugą ir konfidencialumą;
6.4. naudoti konfidencialią informaciją tokiu būdu, kad tretieji asmenys neturėtų galimybės su ja susipažinti bei pasinaudoti;
6.5. užtikrinti tinkamą rengiamų dokumentų, administruojamų procesų, atliekamų darbų ir jų rezultatų kokybę bei jų atlikimą nustatytais terminais; 
6.6.  tvarkyti ir saugoti dokumentus, susijusius su vadovo veikla, kad būtų užtikrintas VOS funkcijų tęstinumas;
6.7. darbo priemones naudoti tik su darbu susijusioms funkcijoms vykdyti, jas tausoti ir saugoti;
6.8.  nedelsiant informuoti tiesioginį vadovą apie įvykusius arba įtariamus pažeidimus.
7. VOS vadovas už netinkamą funkcijų ir pareigų vykdymą atsako Lietuvos Respublikos darbo kodekso ir kitų teisės aktų nustatyta tvarka.

1. TEISĖS

8. VOS vadovas turi šias teises:
8.1. turėti tinkamas darbo sąlygas ir priemones;
8.2. gauti iš IID ir jos darbuotojų informaciją bei kitus išteklius, reikalingus savo užduotims ir funkcijoms įvykdyti;
8.3. susipažinti su administracijos sprendimais, susijusiais su jo veikla, vadovaujantis „būtinumo žinoti“ principu ;
8.4. naudotis IID kompiuteriniais tinklais, sukurtomis duomenų bazėmis, kitais informacijos šaltiniais darbo funkcijų vykdymui;
8.5. [bookmark: _Hlk153810091]kelti kvalifikaciją seminaruose, konferencijose, mokymuose ir kituose renginiuose 
8.6. naudotis galiojančių teisės aktų nustatytomis socialinėmis garantijomis, draudimu ir teisėmis; 
8.7. skirti užduotis tiesiogiai pavaldiems darbuotojams, reikalauti informacijos apie jų vykdomas funkcijas ir kontroliuoti užduočių vykdymą;
8.8. teikti siūlymus dėl veiklos organizavimo ir procesų tobulinimo;
8.9. pagal suteiktus įgaliojimus atstovauti IID santykiuose su institucijomis, paslaugų teikėjais ir kitais asmenimis Skyriaus kompetencijos klausimais.
8.10. naudotis ir kitomis teisėmis, kurios yra numatytos teisės aktuose.

